Všeobecne záväzné nariadenie
hlavného mesta Slovenskej republiky Bratislavy
č. 9/1993
z 30. septembra 1993,
ktorým sa vyhlasuje záväzná časť Doplnenia "Aktualizácie územného plánu hlavného mesta Slovenskej republiky Bratislavy z roku 1992", v časti Doprava - Verejnoprospešné stavby MHD - I. etapa
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov a § 29 ods. 2 a 30 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, sa uznieslo:

§ 1
Úvodné ustanovenie
(1) Predmetom Doplnenia „Aktualizácie územného plánu hlavného mesta Slovenskej republiky Bratislavy z roku 1992“ v časti Doprava - Verejnoprospešné stavby MHD - I. etapa (ďalej „Doplnenie Aktualizácie“) je súbor stavieb technickej základne MHD podľa zakreslenia v prílohe č. 1 a 2 tohto všeobecne záväzného nariadenia.
(2) Časový rozsah platnosti „Doplnenia Aktualizácie“ nie je obmedzený.

§ 2
Verejnoprospešné stavby
Záväzná časť „Aktualizácie územného plánu hlavného mesta Slovenskej republiky Bratislavy z roku 1992“ sa dopĺňa o nasledujúce verejnoprospešné stavby:
1.	Vozovňa Dúbravka - 1. stavba
IV. obvod - MČ Dúbravka.
2.	Odstavné plochy Galvaniho ul. - výjazd - I.etapa
III. obvod - MČ Nové mesto.
3.	Výjazd a obratisko električiek - Vajnorská
III. obvod - MČ Nové Mesto.
4.	Ústredné dielne Jurajov dvor - 2. stavba
III. obvod - MČ Nové mesto.
5.	Obratisko električiek Rača - Komisárky
III. obvod - MČ Rača.
6.	Gumárenské pracovisko Jurajov dvor
III. obvod - MČ Nové Mesto.

§ 3
„Doplnenie Aktualizácie“ je uložené:

na Miestnom úrade Bratislava-Dúbravka,
na Miestnom úrade Bratislava-Nové Mesto,
na Miestnom úrade Bratislava-Rača,
na Obvodnom úrade životného prostredia Bratislava III a IV,
na Magistráte hlavného mesta Slovenskej republiky Bratislavy.

§ 4
Toto všeobecne záväzné nariadenie nadobúda účinnosť 16. novembra 1993. 

Peter Kresánek v. r.
primátor